ΔΕΛΤΙΟ ΤΥΠΟΥ

ΚΥΚΛΟΣ ΔΙΑΔΙΚΤΥΑΚΩΝ ΣΕΜΙΝΑΡΙΩΝ ΤΗΣ ΠΔΕ ΚΡΗΤΗΣ ΜΕ ΘΈΜΑ : 
"Αξιοποίηση των ευρωπαϊκών προγραμμάτων της ΠΔΕ Κρήτης στην εξ αποστάσεως εκπαίδευση : παιδαγωγικές προτάσεις κι εκπαιδευτικά εργαλεία".-
Παρασκευή 29/05/2020 - 17:00 - 19:00
"Agenda 2030 -Στόχος 4 : Πρόσβαση σε εκπαίδευση για όλους & Ποιοτική Εκπαίδευση μέσω της υποστήριξης εκπαιδευτικών -  Η περίπτωση των ευρωπαϊκών προγραμμάτων της ΠΔΕ Κρήτης Alice & Immerse "

	Η Περιφερειακή Δ/νση Εκπαίδευσης Κρήτης οργάνωσε ένα κύκλο τριών διαδικτυακών σεμιναρίων με στόχο την παρουσίαση των αποτελεσμάτων, των εκπαιδευτικών προτάσεων και των παιδαγωγικών εργαλείων που έχει αναπτύξει στο πλαίσιο των ευρωπαϊκών συνεργασιών της τα τελευταία χρόνια και τα οποία μπορούν να αξιοποιηθούν στην εξ αποστάσεως εκπαίδευση.
	Όπως είναι γνωστό η Περιφερειακή Δ/νση Π/θμιας και Δ/θμιας Εκπαίδευσης Κρήτης συμμετέχει σε ευρωπαϊκά εκπαιδευτικά κι ερευνητικά προγράμματα συνεργασίας με στόχο μεταξύ άλλων, την παραγωγή καινοτόμου εκπαιδευτικού υλικού, διαθέσιμου σε διαδικτυακές πλατφόρμες εκπαίδευσης.

	Τα έργα αυτά υλοποιούνται σε συνεργασία με σημαντικούς εκπαιδευτικούς κι ερευνητικούς φορείς της Ελλάδας και του εξωτερικού, είναι διαθέσιμα σε κάθε ενδιαφερόμενο μέσω ανοιχτών συνεργατικών περιβαλλόντων και αντλούν το περιεχόμενο και  τη θεματολογία τους από ποικίλους τομείς ενδιαφέροντος.
Το προηγούμενο διάστημα υλοποιήθηκαν δυο διαδικτυακά σεμινάρια για την παρουσίαση των αντίστοιχων προγραμμάτων:
· "Sea4All-Διαμόρφωση κριτικής σκέψης σε θέματα θαλάσσιας ρύπανσης στα σχολεία με τη χρήση καινοτόμων τεχνολογιών (ΤΠΕ)" (Παρασκευή 15/05/2020) - https://www.sea4all-project.eu/
· "Godigital - Canvass+" - Ηλεκτρονική μάθηση και ψηφιακές δεξιότητες εκπαιδευτικών" (Παρασκευή 22/05/2020) - http://teachersgodigital.eu/

	Η τελευταία ενότητα που έχει προγραμματιστεί για την Παρασκευή 29/05/2020 στις 17:00, θα εστιάσει το ενδιαφέρον της στα προγράμματα Alice "Προσαρμόζοντας τη μάθηση σε κοινότητες και περιβάλλοντα δίχως αποκλεισμούς" & Immerse " Χαρτογράφηση της ένταξης παιδιών προσφύγων και μεταναστών στο σχολείο". Με αφορμή τα προγράμματα αυτά θα γίνει αναφορά στους 17 στόχους της Ατζέντας 2030. Ειδικότερα θα αναλυθεί ο τρόπος με τον οποίο τα προγράμματα της ΠΔΕ Κρήτης μέσω διαφορετικών στόχων της βιώσιμης ανάπτυξης συνδυάζονται και αλληλοσυμπληρώνονται για την προάσπιση του Στόχου 4 : Πρόσβαση στην εκπαίδευση για όλους - Ποιοτική Εκπαίδευση - Υποστήριξη στους εκπαιδευτικούς.

Ομιλητές : 
· Μαρία-Ντανιέλα Μαρούδα, Αναπληρώτρια Καθηγήτρια Διεθνούς Δικαίου Παντείου Παν/μιου – Πρόεδρος Ευρωπαϊκής Επιτροπής κατά του ρατσισμού και της Μισαλλοδοξίας του ΣοΕ 
· Ανδρονίκη Σπαθαράκη Phd Med, ΣΕΕ ΠΕ70 ΠΕΚΕΣ Κρήτης 
· Αρετή Βουράκη, υπ. Προώθησης Ευρωπαϊκών προγραμμάτων ΠΔΕ Κρήτης - Υπεύθυνη Διαχείρισης έργων Immerse & Alice ΠΔΕ Κρήτης

Το διαδικτυακό σεμινάριο θα διεξαχθεί μέσω του παγκόσμιου ιστού (www) σε αίθουσα τηλεδιάσκεψης WEBEX ενώ θα μεταδίδεται και σε απευθείας μετάδοση στο ytube https://youtu.be/yA6sA42szZU 

Για περισσότερες πληροφορίες σχετικά με τα ευρωπαϊκά προγράμματα της ΠΔΕ Κρήτης, υπάρχει η δυνατότητα εγγραφής στο κανάλι YouTube Https://tinyurl.com/rdpscreteyt) καθώς και στην ομάδα επικοινωνίας στο Facebook (Ευρωπαϊκά προγράμματα Περιφερειακής Διεύθυνσης Εκπαίδευσης Κρήτης).
